Egészségügyi ellátás

*Célja:* A betegségek megelőzése, az egészség megtartásához, visszaállításához szükséges feltételek biztosítása.

*Eszközei:* 1. Gyógyító- megelőző tevékenység

a/ prevenció (megelőzés): a betegségek kialakulásának megelőzése

b/ kuráció (gyógyítás): a betegségek kialakulásának korai felismerése és gyógyítása

c/ rehabilitáció: különböző eszközökkel (pl. gyógyászati segédeszközök) és módszerekkel (pl. pihenés, gyakorlás, fejlesztés) a megromlott egészségi állapot helyreállítása

habilitáció (beillesztés,bevezetés): amikor egy megelőzően jobb egészségügyi állapotról nem beszélhetünk (pl. veleszületett vagy kora gyermekkorban szerzett fogyatékosság esetén) Cél: a megmaradt képességek fejlesztése, a lehető legteljesebb társadalmi integráció elősegítése.

2. Higiénés tevékenység

a/ személyi higiéné: a test tisztasága, tisztán tartása

-fürdés; -száj-,köröm-,hajápolás; -borotválkozás; -ruházat szükség szerinti cseréje

A személyi higiéné hiánya, az ápolatlanság betegséget okozhat és gondozottunk izolódásához is vezethet. (embertársai elkerülik, kiközösítik)

A szociális gondozó és ápoló feladata: az ellátásra szoruló testi higiénéjének biztosítása, amelyet nagy türelemmel és tapintattal kell végeznie.

b/ környezeti higiéné: az ellátott szűkebb (lakás, lakószoba, ágy, konyha, fürdöszoba) és tágabb (lakáson, intézményen kívüli) környezetének rendben tartása

c/ élelmezéshigiéné: ételek elkészítésének tisztasága, ételtárolás, konyha-étkező helyiségének és a konyhai eszközöknek a tisztán tartása, fertőtlenítése.

Intézményekben a higiénés feladatokat szabályzatok határozzák meg (ÁNTSZ, protokollok); házi segítségnyújtásnál ezeknek betartása (betartatása) a gondozó feladata.

*Egészségügyi ellátás feladatai*

1/ egészségügyi alapápolási feladatok (részletesen: ápolástan tantárgy) kompetenciahatár fontos, hogy mi az, amit elvégezhet a szociális gondozó és ápoló, és mi az, amit nem.

2/ rendszeres orvosi felügyelet

A bentlakásos szociális intézmény orvosa biztosítja a lakó egészségi állapotának rendszeres ellenőrzését, az orvosi tanácsadást, a jogszabályokban meghatározott szűréseket, a gyógyszerrendelést, és szükség esetén az egészségügyi szakellátásba történő beutalást. Az orvosi ellátás óraszámát az I/2000-es SZCSM rendelet 2. sz melléklete határozza meg.

3/ szakorvosi ellátás: adott betegségek kezelése, gyógyítása; rendszeres szűrővizsgálatok végzése Gondozó feladata: az ellátott felkészítése, kísérése a vizsgálatokra.

4/ kórházi ápolás: kórházi osztályokon történik, ha a gondozott betegsége miatt erre rászorul. Gondozó feladata az ellátott felkészítése és szükség szerinti látogatása.

5/ Gyógyszer-és segédeszköz ellátás

* gyógyászati segédeszközök: eszközök, amelyek a megsérült szervek működését segítik, vagy hiányzó testrészeket pótolnak

A gyógyászati segédeszközöket az illetékes szakorvos írja fel. Beszerzése szakboltból, ill. ha csináltatni kell speciális gyártótól (pl: Rehab Zrt. volt Gyógyászati Segédeszközök Gyára) A gyógyászati segédeszközök drágák, ezért amit lehetséges, kölcsönözzünk. (pl: Málta)

A gondozó feladata, a segédeszköz felíratása, beszerzése, annak használatának elfogadtatása, megtanítása. Ez utóbbihoz, ha szükséges gyógytornász, rehabilitációs szakember segítségét kell kérni. Gyógyászati segédeszköz nélkül a rehabilitáció egy része nem valósítható meg, mobilizációs képessége csökkenhet, izolációja fokozódhat, a gondozott mentális, fizikai állapota tovább romolhat.

Testközeli gyógyászati segédeszközök: amelyek közvetlenül- viszonylag hosszabb időn keresztül- érintkeznek a testfelülettel és a test egy speciális területére alkalmazhatóak. Ilyenek: szemüveg, hallókészülék, fűzők, sérvkötő, talpbetétek, járógépek, műfogsor, művégtagok, protézisek stb

Testtávoli gyógyászati segédeszközök: a testfelülettel (a bőrrel) nem feltétlenül érintkeznek és a gondozott csak alkalmanként használja. Ilyenek: botok, mankók, járókeretek, támbotok, tolókocsik, szoba wc ,kádbeülők, kapaszkodók stb

Intézményi ellátásnál a vényre felírt testtávoli segédeszközök költségét az intézmény a testközeli segédeszközökét az ellátott viseli.

Az egészségügyi ellátás során a szociális gondozó és ápoló köteles együttműködni házigondozás és nappali ellátás esetében a háziorvossal, intézeti ellátás esetében az otthon orvosával, az egészségügyi képesítéssel rendelkező kollegákkal, a pszichológussal, a beteg gyógyításában segítséget nyújtó más szakemberekkel. Az együttműködés gyakran szakmai team keretében történik. A segítő munkában természetesen a családtagok, jó barátok, ismerősök, önkéntesek is részt vesznek.

**7) Az egyén higiénia iránti igénye (tisztaságigénye) mitől függ? Sorolj fel 5-öt!** -egészségi, pszichés állapotától -az egyén tisztálkodási szokásaitól, amit a szocializáció során sajátított el -az egyén igényszintjétől -életkorától - fizikai körülményeitől (lakás komfortozata, anyagi lehetőség) -az adott kultúra (amiben él) tisztálkodási szokásaitól